title: "Barack Obama"
text: "Barack Hussein Obama II [] (* 4. August 1961 uun Honolulu, Hawaii) wiar de 44. president faan Ameerikoo sant de 20. Janewoore 2009. A 6. Nofember 2012 as hi f\u00f6r fjauer muar juar weelet wurden.\n\nObama hiart tu't partei faan a Demokraaten an as afkoot. 2009 f\u00fcng hi di Nobel-Pris.\n\nLeewent \nObama as Ann Dunham (1942-1995), en ameerikoonerin faan Kansas an Barack Obama Sr. (1936-1982), en aafrikooner faan Keenia h\u00f6r dring. Sin aalern meet uun en r\u00fcskurs uun't University of Hawaii uun Manoa, huar Obama Sr. en b\u00fctjluns student m\u00e4'n stipendium wiar. Obama Jr. ging tu Columbia University an Harvard Law School, huar hi \u00fc\u00fcs iarst aafroameerikoons president faan di Harvard Law Review wiar. Efter san ufsluss wurd hi b\u00fcrgerrochtafkoot an onerracht ferfaadingsrocht uun det University of Chicago Law School.\n\n1992 wurd Obama lasmoot faan det Demokraatisk Partei an 1997 wurd hi lasmoot uun a Senaat faan Illinois. Hi wiar faan 2005 tu 2008 \u00fc\u00fcs Junior Senaator f\u00f6r deheer bundesstoot uun de US-Senaat. De 27. August 2008 wurd hi kandidoot f\u00f6r a Demokraaten uun det US-Presidentenwool 2008 an woon a wool. Hi wiar de iarst aafroameerikooner, de president faan a Ferianagt Stooten wurd.\n\nUun sin presidentskap feerd hi en r\u00e4 faan gesetsreformen iin. Uk \u00fcs at s\u00fcnjhaidss\u00fcstem reformiaret wurd (\u201eObamacare\u201d), loket at ham ei, en fol stootss\u00fcnjhaidss\u00fcsteem iin tu feeren. Uun't b\u00fctjluns politiik broocht Obama at interwentschuun faan det US-ameerikoons militeer uun di Iraakkrich tu aanj, maaget a stridjkreeften uun Afghaanistaan starker, onertiakent m\u00e4 R\u00fcslun di \"START\"-ferdrach auer r\u00fcstingskontrol, ded order tu't interwentschuun faan det US-ameerikoons militeer uun Libyen an uk tu't militeeroperatschuun uun Pakistaan, wat tu Osama bin Laden san duas feerd.\n\nSin presidentskap wurd algemian positiif uunsen.\n\nLuke uk diar \n Presidenten faan d\u00f6n Ferianagt Stooten (2001-): George W. Bush (2001-2009), Barack Obama (2009-2017), Donald Trump (2017-2021), Joe Biden (2021-).\n\nFutnuuten an Kwelen\n\nObama"